Ερμηνευτική και θεολογική προσέγγιση στον επίλογο του κατά Μάρκον ευαγγελίου (16:1-20): διερεύνηση της αυθεντικότητας των στίχων 9-20
Creators: name: Λαγοπόδη, Αναστασία Λάμπρου
Publisher: name: Aristotle University of Thessaloniki
Year: 2024
Subjects: Καινή Διαθήκη
Γνησιότητα εκτενέστερου επιλόγου του Μάρκου
Ο χαμένος επίλογος του κατά Μάρκον
Μεταναστάσιμες εμφανίσεις του Ιησού
New Testament
Authenticity of Mark’s longer ending
Mark’s lost ending
Post-resurrection appearances of Jesus

description: Στην παρούσα εργασία εξετάζεται το ζήτημα του επιλόγου του κατά Μάρκον ευαγγελίου (16:1-20), όπως αναδείχθηκε και διαμορφώθηκε στο πλαίσιο της επιστήμης της Καινής Διαθήκης, περίπου από τα τέλη του 18ου αι. και εξελίσσεται μέχρι σήμερα. Ειδικότερα, διερευνήθηκε το θέμα της γνησιότητας των στίχων 16:9-20, οι διαφορετικές προσεγγίσεις στην αναζήτηση του αρχικού επιλόγου του ευαγγελίου όπως και οι λόγοι για τους οποίους ο ευαγγελιστής Μάρκος θα μπορούσε να λήξει την ιστορία του Ιησού με τον στίχο 16:8 ή να θελήσει, ο ίδιος ή κάποιος άλλος, να προσθέσει, σε ένα μεταγενέστερο χρόνο, τους τελευταίους δώδεκα στίχους. Η εργασία προέκυψε μέσα από μελέτη της διεθνούς και ελληνικής βιβλιογραφίας, με έμφαση σε αυτήν της τελευταίας 25ετίας και τα κυριότερα πορίσματά της συνοψίζονται στα εξής: 1. Σύμφωνα με τις μέχρι σήμερα ενδείξεις, υπερισχύει η πιθανότητα ότι οι στίχοι Μκ 16:8-20 δεν γράφτηκαν από τον ίδιο συγγραφέα του υπόλοιπου ευαγγελίου. 2. Η υποστήριξη της γνησιότητας των δώδεκα τελευταίων στίχων προέρχεται κυρίως από ευσέβεια και πίστη στη θεία διαφύλαξη των Γραφών. Η αδιαμφισβήτητη γνησιότητά τους έγκειται στο ότι εκφράζουν τη ζώσα πίστη της Εκκλησίας. 3. Αν και δεν φαίνεται πολύ πιθανή η θεωρία της απώλειας ενός υποτιθέμενου αρχικού γνήσιου επιλόγου, είναι μία ελκυστική υπόθεση η οποία βασίζεται σε λογικούς συνειρμούς αλλά όχι σε ενδείξεις. 4. Οι αναρίθμητες νέες ερμηνείες του ανοιχτού τέλους του ευαγγελίου στον στίχο 8, που την τελευταία 25ετία εμπλουτίζονται με ποικίλες προσεγγίσεις με τη βοήθεια άλλων επιστημών, ικανοποιούν τις σύγχρονες αντιλήψεις για την ερμηνεία του ευαγγελίου αλλά δεν μοιάζουν να παραπέμπουν στους σκοπούς του ίδιου του ευαγγελιστή Μάρκου. 5. Η προσθήκη των τελευταίων δώδεκα στίχων έγινε για λόγους εναρμόνισης των ευαγγελίων. Το περιεχόμενό τους συντάσσεται απόλυτα με την πίστη της Εκκλησίας γι’ αυτό έχουν πλήρως ενταχτεί στον κανόνα και δεν αμφισβητήθηκε ποτέ η γνησιότητα του νοήματος και του μηνύματός του. 6. Το τέλος του ευαγγελίου στο 16:8 είναι αποδεκτό αν ληφθεί υπόψιν ότι η σπίθα της νέας πίστης μετά την ταφή του Ιησού ήταν η απόλυτη πεποίθηση ότι η ανάσταση συνέβη και ότι στο πρόσωπό του εκπληρώθηκαν οι προφητείες για τον Μεσσία. Νέα επιστημονικά τεχνολογικά μέσα που αναπτύσσονται και νέες πηγές που μπορεί να έρθουν στο φως αναμένεται να αποκαλύψουν νέα στοιχεία για την επίλυση του ζητήματος
description: In the present research, the question about Mark’s Gospel ending (16:1-20), as it emerged and was shaped in the context of the science of the New Testament, approximately from the end of the 18th century to this day, is examined. In particular, the authenticity of verses 16:9-20, the different approaches to the search for the original epilogue of the gospel, as well as the reasons why the evangelist Mark could end the story of Jesus with verse 16:8 or that he or someone else later added the last twelve verses, was investigated. The work was implemented through the study of international and Greek literature, giving emphasis on that of the last 25 years, and its main findings are summarized as follows: 1. According to the indications to date, it is most possible that the verses Mk 16:8-20 were not written by the same author of the rest of the gospel. 2. The support for the authenticity of the last twelve verses by several researchers, is derived mainly from their piety and belief in the divine preservation of the Scriptures. However, the indisputable authenticity of the last twelve verses of Mark lies in the fact that they express the living faith of the Church. 3. Although the theory of a supposed original genuine epilogue that was lost does not seem very likely, it is an attractive hypothesis based on logical implication but not on evidence. 4. The innumerable new interpretations of the open end of the gospel in verse 8 that flourished in the last 25 years, through various approaches of other sciences, satisfy the modern methods of the interpretation of the gospel but do not seem to refer to the purposes of the evangelist Mark himself. 5. The last twelve verses were added for reasons of harmonization of the gospels. Their content is completely in line with the faith of the Church, which is why they have been fully included in the canon and the authenticity of their meaning and message has never been questioned. 6. The end of the gospel in 16:8 is acceptable if we consider that the new faith sparked after the burial of Jesus, by the absolute conviction that the resurrection happened and that the prophecies about the Messiah were fulfilled in him. New scientific technological tools being developed and new sources that may come to light are expected to reveal new evidence to resolve the issue